laion/Wikipedia-Exotic huggingface dataset:
הצליין (סרט)

הצליין (ברוסית: Пилигрим) הוא סרט מותחן רוסי בבימויו של אלכסנדר ברשק. הסרט הוקרן לראשונה בפסטיבל "סתיו אמור" בספטמבר 2018 וזכה לביקורות חיוביות רבות. הופץ להקרנה מסחרית נרחבת ב-14 בפברואר 2019. בחייה של מירה הכול נהדר: היא בעלת גלריה לאופנה, בבית מחכה לה בעל אוהב. אבל פעם אחת על שפת הים, נמצא גבר עם אמנזיה שלא זוכר את שמו ולא יודע על עצמו כלום אבל זוכר את שמה. איש אינו יודע מי הוא. הוא אינו נמצא בשום מסד נתונים, אבל הוא יודע עליה דברים שרק אדם קרוב מאוד יכול לדעת, אם כי מירה מעולם לא ראתה אותו בחייה. העולם המשגשג של מירה מתחיל להתמוטט כאשר מתברר כי האיש המסתורי בילה כמה שנים במזרח התיכון וכי מתנהל מצוד אמיתי אחריו. איגור פטרנקו - איש ללא שם ילנה סבר - מירה אלכסיי סרבריאקוב פאבל קוזין - קוסטיה ניקיטה בוגטוב - אלכס ולדימיר אילין טטיאנה ואסילייבה אנה באנצ'יקובה דמיטרי מוחמדייב דמיטרי קוליצ'קוב סרגיי בליאייב פאבל קוזמין אירינה רחמנובה אלכסיי שבצ'נקו כריסטינה ברודסקאיה הסרט צולם בסוצ'י. המוזיקה לסרט נכתבה על ידי המלחין אלכסיי אייגי וכוללת 25 רצועות מוזיקליות שבוצעו על ידי התזמורת Ad Libitum ואנסמבל "4'33". ילנה סבר לא רק גילמה את התפקיד הראשי בסרט, אלא גם הפיקה את הסרט ושרה את פסקול הסרט - השיר "יוצאת מדעתי" (Схожу с ума). "הצליין", במסד הנתונים הקולנועיים IMDb (באנגלית) "הצליין", במסד הנתונים הקולנועיים KinoPoisk (ברוסית) הסרט "הצליין" יוצא להקרנות נרחבות בפברואר 2019 // רדיו רוסיה, 18 בדצמבר 2018 יבגני דולגיך - בסטודיו הראשון של מוספילם בוצעה הקלטת המוזיקה לסרט "הצליין" // מוספילם, 9 באוגוסט 2018 הסרט "הצליין" יוצא להקרנה נרחבת בפברואר 2019 // רדיו רוסיה, 18 בדצמבר 2018
בוריס יעקובלביץ' ויינשטיין

בוֹרִיס יעֲקֹבלֵבִיץ' וַיינְשְטֶיין (ברוסית: Борис Яковлевич Вайнштейн; ‏28 במאי 1910 - 6 בדצמבר 1944) היה יהודי סובייטי, שעוטר כגיבור ברית המועצות על פועלו כסגן מפקד בגדוד סיור של חיל רגלים במהלך מלחמת העולם השנייה. נולד בעיר קייב של האימפריה הרוסית במשפחתו של פועל. בין השנים 1924–1930 עבד כמעטף רהיטים ולמד במסגרת רבפק. במהלך 1932 סיים תוכנית דו-שנתית במכון לתעופה בחרקוב. המשיך לעבוד במפעל רהיטים. גויס כפוליטרוק במילואים בשנת 1933, סיים קורסי הקצונה הזוטרה ושירת כשנה בתפקיד. הצטרף למפלגה הקומוניסטית בשנת 1943. ביוני 1941 גויס שוב עם תחילת הפלישה הגרמנית לברית המועצות. השתתף בקרבות בלימה מאוקראינה עד קווקז. מ-1943 השתתף בקרבות שחרור אוקראינה בשתי הגדות של דנייפר עם החזית האוקראינית השנייה במסגרת הארמייה ה-46. נפצע קלות ב-16 בינואר 1943 בחזית הדרום-מערבית. במהלך 1944 התקדם עם הכוחות של אוגדת סיור מס' 99 והוביל את הפעילות האידאולוגית בה. ב-5 בדצמבר היה הראשונה שצלח דנובה בסמוך לעיירת ארצ'י. יום למחרת שוב הוביל את הכוחות שאיתו לקרב התקפה בו נהרג. נקבר בחלקו השמאלי של בית הקברות של החיילים הסובייטיים בצ'פל. במידע שפורסם עליו במקומות רבים מוזכר הכפר קישמרטון (כעת, Kismarton köz N47.33, E18.83) כ-28 קילומטרים דרומית-מערבית מן העיר בודפשט כמקום קבורתו, וכך גם היישוב צ'ובאי. על בסיס החלטת מחליף המפקד של הגדוד מ-16 בדצמבר 1944, בצו נשיאות ברית המועצות מ-15 במאי 1946 הוענק על פועלו עיטור "גיבור ברית המועצות" בתוספת עיטור לנין ועיטור "כוכב הזהב" לאחר מותו. דף הענקת העיטור ותיאור מעשה הגבורה בבסיס הנתונים "גבורת העם" (רוסית) המידע מבסיס הנתונים "גבורת העם" (רוסית) בסיס הנתונים על פצועים והרוגים של הצבא האדום "ממוריאל" (רוסית) לפי המסמכים הפחות מאומתים (אין סריקת מסמך במקרה של קישמטרון) מאותו בסיס הנתונים "ממוריאל". קבורה בצ'ובאי איננה סבירה בהתייחס לתאריך הקבורה האחרון במקום המוזכר במסמך ומרחקו הרב מן הקרב האחרון בו נפל דף על שמו באתר "גיבורי המדינה" (רוסית)
ליובה בטן

ליובה בטן (בגרמנית: Lioba Betten;‏ נולדה ב-10 בינואר 1948) היא ספרנית ומוציאה לאור גרמנייה, שעוסקת בקידום הקריאה ברחבי העולם, ובעיקר במדינות מתפתחות. בטן נולדה ב-10 בינואר 1948 בגטינגן שבגרמניה. בשנת 1970 הוכשרה כספרנית, מ-1971 ועד 1972 עבדה במכון למחקר ספרי ילדים של אוניברסיטת גתה בפרנקפורט. מ-1973 ועד 1983 עבדה בספרייה העירונית של מינכן, שם שימשה בין היתר בתפקיד מנהלת אגף ספריית הנוער, מ-1983 ועד 1991 הייתה סגנית מנהלת ספריית הנוער הבינלאומית של מינכן, בנוסף מ-1974 ועד 1984 הייתה יושבת ראש המועצה הגרמנית לספריות ילדים ונוער. מ-1989 ועד 1995 הייתה עורכת של כתב העת "Buch und Bibliothek". בשנת 1997 זכתה בפרס מטעם "Stiftung Lesen", ארגון ללא מטרת רווח העוסק בקידום קריאה. במשך מספר שנים פעלה ביחד עם אונסק"ו והפדרציה הבינלאומית של ארגוני ספריות ומוסדות בניהול פרויקטים להקמת ספריות ילדים במדינות מתפתחות. בנוסף כתבה בתקופה זו מספר ספרים. מ־2003 היא מנהלת של בית ההוצאה לאור של מינכן. 1998 - פרס לקידום הקריאה מטעם המוסד לקריאה (Stiftung Lesen) במיינץ. 2003 - מדליה מטעם IFLA על פעילותה פורצת הדרך בתחום הפצת ספרים לילדים. 2006 - מסדר הכבוד של הרפובליקה הפדרלית של גרמניה על פעילותה רבת השנים בפרויקט הספרני ספרים לכל (Bücher für alle) שנתמך על ידי IFLA ואונסק"ו היא גייסה חצי מיליון דולר וחילקה אותם ל-200 ספריות ילדים ונוער ב-54 מדינות מתפתחות כדי שירכשו ספרים. 2012 - קיבלה פרס אשת הספרים - נשים מו"ליות. על פעילותה כמוציאה לאור בתחום של ספרות ילדים. Mitautorin von Treffpunkt Bücherei – Kleiner Bibliotheksführer für Kinder. Ellermann, München 1978, ISBN 3-7707-6167-7. Preise zur Kinder- und Jugendliteratur in vier Ländern (BRD, DDR, Österreich,Schweiz). Eine Dokumentation der Jahre 1970–1980. Arbeitskreis für Jugendliteratur, München 1981. (Hrsg.): Mrs. Lepman – Gebt uns Bücher, gebt uns Flügel/Give us books, Give us wings. Deutsch und Englisch. Kovar, München 1992, ISBN 3-925845-33-X. /Kinder lesen überall - Children read everywhere. Kalender 1998 bis 2002, Eigenverlag, München. Im Alphabet durch die Welt. Kinder lesen überall. Domino, München 2003. Das Schicksal nennt keine Gründe – Grabsprüche auf Münchner Friedhöfen. Buchendorfer, München 2003, ISBN 978-3-937090-07-8. מדיה וקבצים בנושא ליובה בטן בוויקישיתוף 25 Jahre Buchendorfer Verlag Wegweiserin für die Leseförderung, Buchreport Die Preisträger des Leseförderungspreises der Stiftung Lesen an innovative Ideen und engagierte Personen IFLA -- IFLA Medal, www.ifla.org Beisitzerin: Lioba Betten, www.buecher-und-mehr.org (ארכיון) Lioba Betten ist BücherFrau des Jahres 2012, boersenblatt Bücher für alle - Lioba Betten wird BücherFrau des Jahres 2012, Buecherfrauen - Women in publishing (ארכיון) Bundesverdienstkreuz für Lioba Betten, Buch Markt
מיס פיראנדה

מיס פיראנדה (ברומנית: Miss Piranda) היא תחרות יופי וריקודים מזרחיים של צוענים ברומניה. התחרות נערכת לצלילי מיטב המבצעים המוזיקליים הצוענים. המילה "פירנדה" מובנה ברומנית הוא "צועניה" או "אשת צועני" וה"מיס" לקוח מתחרויות מיס עולם וכדומה. ההשתתפות בתחרות מוגבלת בגיל מינימלי ומקסימלי, מינימום גיל 16 ומקסימום גיל 26, ששונה לגיל 24. תחרות "מיס פיראנדה" הראשונה נערכה ב-1991 והזוכה בו הייתה קריסטינה מנצ'יו (Cristina Manciu). קריסטינה פוצ'אן (Pucean) בת ה-19, מי שזכתה בתחרות בשנת 2013, הייתה אמורה להיות בחבר השופטים בתחרות של 2014, אולם בעת תחרות הריקודים, היא עלתה על הבמה והציגה את יכולותיה, מה שהביא לה זכייה נוספת ופרס של 4,000 דולר ונסיעה זוגית לדובאי. בשנת 2011 אורגנה תחרות "מיס פירנדה" גם בבריטניה ולקחו בה חלק 400 מועמדות צועניות בריטיות. Gypsy beauty contest descends into farce in Bucharest after female judge jumps on stage to join in and wins £3,000 top prize (באנגלית) Cele mai frumoase DANSATOARE din BURIC s-au intrecut pentru titlul de Miss Piranda (ברומנית) מילון רומני-רומני (ברומנית) Cristina Pucean a câştigat concursul "Miss Piranda"! Cum arată cea care a vrăjit juriul (ברומנית) Britanicii vor să combată rasismul prin Miss Piranda (ברומנית)
Remaiten

Remaiten היא נוזקה הפועלת נגד בנתבים, מצלמות אבטחה והתקני IOT בהם מותקנת מערכת הפעלה לינוקס. הנוזקה עושה שימוש בהתקפת כוח גס לצורך הדבקה ובאמצעות מילון של סיסמאות ברירת מחדל אפשריות מנחשת את סיסמת ההתחברות. לאחר ההתחברות אל ההתקן היא פותחת דלת אחורית לצורך הרצת פקודות עתידיות, מתחברת אל שרת שליטה ובקרה (C&C) ומתקשרת באמצעות פרוטוקול IRC. הנוזקה אוספת מידע מקדים אודות ההתקן על מנת להוריד שירותים וכלים המתאימים לארכיטקטורה משרת השליטה והבקרה ובכך לחסוך זמן. בעזרת התקני הקורבנות בנה התוקף בוטנט זדוני שסייע לו באיסוף נתונים, שליטה על תהליכי מערכת וביצוע התקפות מניעת שירות. בוטנט Linux.Wifatch Linux.Darlloz נוזקות בלינוקס אבטחת מחשב אישי מידע אודות Remaiten באתר Exchange IBM (באנגלית) כתבה על הנוזקה באתר Computerworld (באנגלית) New Remaiten Malware Builds Botnet of Linux-Based Routers | SecurityWeek.Com, www.securityweek.com Catalin Cimpanu, Remaiten Is a New DDoS Bot Targeting Linux-Based Home Routers, softpedia (באנגלית) Meet Remaiten - a Linux bot on steroids targeting routers and potentially other IoT devices, WeLiveSecurity, ‏2016-03-30 (באנגלית)
אקונולינגה

אקונולינגה (בצרפתית: Akonolinga) היא עיירה בקמרון שנמצאת באזור המרכז. העיירה ממוקמת כ-92 ק"מ מבירת המדינה ומבירת האזור יאונדה. בנוסף, היא נמצאת על גדות הנהר ניונג (אנ'). אקונולינגה ממוקמת ליד הכביש האזורי P23 וכביש D33. יש בה תחנת עצירה למשאיות. הטמפרטורה הממוצעת היא 20 מעלות צלזיוס. החודש הכי חם הוא מרץ (22 מעלות צלזיוס). החודש הכי קר הוא אוגוסט (18 מעלות צלזיוס). כמות המשקעים הממוצעת היא 1,653 מילימטרים בשנה. חודש ספטמבר הוא החודש שיש בו הכי הרבה גשם (345 מ"מ גשם), וחודש ינואר הוא החודש שיש בו הכי פחות גשם (14 מ"מ גשם). באקונולינגה יש בית מרקחת, 2 בתי מלון, 2 ברים ומסעדה. מדיה וקבצים בנושא אקונולינגה בוויקישיתוף אתר האינטרנט הרשמי של אקונולינגה Akonolinga statistics at World Gazetteer Ebenezer Paul Mah, La profession d'huissier de justice au Cameroun francophone, Editions L'Harmattan, 2014-02-01, ISBN 978-2-336-33787-6. (בצרפתית) "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
ניה אלי

ניה סיפאטיהי אלי (באנגלית: Nia Sifaatihii Ali; נולדה ב-23 באוקטובר 1988) היא אתלטית אמריקאית. סגנית האלופה האולימפית (ריו דה ז'ניירו 2016), אלופת העולם (דוחה 2019) ואלופת האוניברסיאדה (שנג'ן 2011) בריצת 100 מטר משוכות ופעמיים ברציפות אלופת העולם באולם (סופוט 2014 ופורטלנד 2016) בריצת 60 מטר משוכות. שיאה האישי בריצת 100 מטר משוכת מדרג אותה במקום התשיעי בכל הזמנים. אלי נולדה בנוריסטאון, פנסילבניה וגדלה בג'רמנטאון בפילדלפיה. היא בוגרת אוניברסיטת דרום קליפורניה. באליפות המכללות שנערכה בשנת 2011 זכתה אלי במדליית זהב בריצת 100 מטר משוכות בתוצאה של 12.63 שניות (רוח גבית של 2.1 מטר/שנייה). באוניברסיאדה שנערכה בשנג'ן, סין באוגוסט אותה שנה היא זכתה במדליית זהב בריצת 100 מטר משוכות בתוצאה של 12.85 שניות, בשלב חצי הגמר היא קבעה תוצאה של 12.79 שניות. באליפות העולם שנערכה במוסקבה, רוסיה באוגוסט 2013 סיימה אלי במקום עשירי בריצת 100 מטר משוכות בתוצאה של 12.83 שניות. באליפות העולם באולם שנערכה בסופוט, פולין במרץ 2014 זכתה רולינס במדליית זהב בריצת 60 מטר משוכות בתוצאה של 7.80 שניות, לפני סאלי פירסון מאוסטרליה (7.85 שניות) וטיפני פורטר מבריטניה (7.86 שניות). באליפות העולם באולם שנערכה בפורטלנד, אורגון במרץ 2016 זכתה רולינס במדליית זהב בריצת 60 מטר משוכות בתוצאה של 7.80 שניות, לפני בת ארצה בריאנה רולינס (7.82 שניות) וטיפני פורטר (7.90 שניות) ובכך הגנה על תוארה. באולימפיאדת ריו דה ז'ניירו (2016) היא זכתה במדליית כסף בריצת 100 מטר משוכות בתוצאה של 12.59 שניות, אחרי בריאנה רולינס (12.48 שניות) ולפני בת ארצה קריסטי קסטלין (12.61 שניות). באליפות העולם שנערכה בלונדון, הממלכה המאוחדת באוגוסט 2017 סיימה אלי במקום שמיני בריצת 100 מטר משוכות בתוצאה של 13.04 שניות. בשלב חצי הגמר היא קבעה תוצאה של 12.79 שניות ולעתה חמישית לריצת הגמר. באליפות העולם שנערכה בדוחה, קטר באוקטובר 2019 זכתה אלי במדליית זהב בריצת 100 מטר משוכות בשיא אישי חדש של 12.34 שניות, לפני בת ארצה קנדרה הריסון (12.46 שניות) ודניאל ויליאמס מג'מייקה (12.47 שניות). בשנת 2015 ילדה את בנה בכורה מזוגיות עם מייקל טינסלי, בשנת 2018 נולדה בתה מזוגיות עם האצן הקנדי, אנדרה דה גראס, האלוף האולימפי בריצת 200 מטר (טוקיו 2020), ובשנת 2021 נולדה להם בת נוספת. ריצת 100 מטר משוכות: 12.34 שניות (2019) ריצת 60 מטר משוכות: 7.80 שניות (2014) מדיה וקבצים בנושא ניה אלי בוויקישיתוף ניה אלי, ברשת החברתית פייסבוק ניה אלי, ברשת החברתית אקס (טוויטר) ניה אלי, ברשת החברתית אינסטגרם ניה אלי, באתר הוועד האולימפי הבין-לאומי ניה אלי, באתר olympedia.org ניה אלי, באתר התאחדות האתלטיקה הבין-לאומית ניה אלי, באתר ליגת היהלום ניה אלי, באתר Track and Field (נשים) ניה אלי, באתר נבחרת ארצות הברית באתלטיקה
KD Studios

KD Studios (ברוסית: ООО "Кей Ди Студиос"; לשעבר KINODANZ) היא חברת סרטים רוסית, שנוסדה בשנת 2012 במוסקבה. זו חברת הפקות סרטים ובבעלותה גם אולפן עצמאי בשם CJ Studio, אולפן פוסט-פרודקשן, סוכנות ניתוח פנימית וסוכנות שיווק, שאחראית להפצת סרטים. עיקר פעילותה של חברת הסרטים היא הפקה וקידום סרטים. סרטי החברה הוצגו בפסטיבלים וזוכים שם להצלחה. החברה הוקמה בשנת 2012 במוסקבה. מייסדי החברה היו ויקטור דניסיוק ויבגני מלנטייב. החברה מבססת את עצמה לאיטה כחברה בעלת שם לאחר שהצליחה למשוך כוכבי קולנוע מהוליווד להשתתף בהפקותיה. כך למשל, בפרויקט הראשון שלה "מעבר למציאות", השתתף השחקן אנטוניו בנדרס. החברה חתומה על חוזה שיתוף פעולה עם חברת הסרטים ההוליוודית AMBI Group. ב-2019 חתמה על חוזים לשיתוף פעולה עם אולפני קולנוע ברפובליקה העממית של סין וסרביה. במרץ 2019 החברה שינתה את שמה לשם KD Studios. אתר האינטרנט הרשמי של KINODANZ KD Studios, ברשת החברתית פייסבוק KD Studios, ברשת החברתית אקס (טוויטר) KD Studios, ברשת החברתית אינסטגרם KD Studios, ברשת החברתית VK KD Studios, סרטונים בערוץ היוטיוב "KD Studios", במסד הנתונים הקולנועיים IMDb (באנגלית) "о кинокомпании KINOFAIL". kinodanz.ru. KINODANZ. 2017-07-21. נבדק ב-2017-08-09. "Кино Экспо 2017: Обновленная программа". proficinema.ru. proficinema. 2017-09-11. נבדק ב-2017-09-26. "Российское кино на 73-м Венецианском кинофестивале". proficinema.ru. proficinema. 2016-08-31. נבדק ב-2017-09-26. "101 Кинорынок: Российское кино в прокатных планах дистрибьюторов". proficinema.ru. proficinema. 2016-12-08. נבדק ב-2017-09-26. "Антонио Бандерас поможет аферистам-экстрасенсам в российском фильме". rg.ru. RG. 2017-01-12. נבדק ב-2017-09-26. "Антонио Бандерас впервые снялся в российском кино". vokrug.tv. vokrug.tv. 2017-01-16. נבדק ב-2017-09-26. "КИНО ЭКСПО 2017: ПРЕЗЕНТАЦИЯ КОМПАНИИ KINODANZ". kinometro.ru. kinometro. 2017-09-21. נבדק ב-2017-09-26. הצהרת החברה "Карточка фильма «За гранью реальности»". "Карточка фильма «Эбигейл»". "Карточка фильма «Звёздный разум»". אורכב מ-המקור ב-2019-02-19. נבדק ב-2019-02-16. "Канны 2018: Kinodanz делает ставку на фэнтези и приключения". ערך זה הוא קצרמר בנושא רוסיה ובנושא קולנוע. אתם מוזמנים לתרום לוויקיפדיה ולהרחיב אותו.
מרסל רוזנברג

מרסל יזראלביץ' רוזנברג (ברוסית: Марсель Израилевич Розенберг;‏ 1896 — 5 במרץ 1938, מוסקבה) היה שגרירה הראשון של ברית המועצות בספרד, שכיהן במהלך מלחמת האזרחים. הוא נקרא חזרה למוסקבה בשנת 1937, והוצא להורג בתוך זמן קצר במסגרת הטיהורים הגדולים. גורלו של מחליפו בתפקיד, ליאון גייקיס, היה דומה. Soviet Diplomacy and the Spanish Civil War ערך זה הוא קצרמר בנושא אישים ובנושא ברית המועצות. אתם מוזמנים לתרום לוויקיפדיה ולהרחיב אותו.
פונדונג

פונדונג (בצרפתית: Fundong; בקום (אנ'):‏ Fɨ̀ndoŋ) היא קומונה ועיירה שנמצאת באזור הצפון-מערבי של קמרון. היא משמשת גם כבית המסורתי של הקבוצה האתנית קום (אנ'). העיירה ממוקמת בצפון-מערב קמרון, כ-68 ק"מ מהגבול של קמרון עם ניגריה. היא נמצאת כ-290 ק"מ מעיר הבירה יאונדה וכ-40 ק"מ מבירת האזור במנדה. פונדונג ממוקמת כ-20 ק"מ מהכביש הלאומי N11. יש בפונדונג תחנת דלק. הטמפרטורה הממוצעת היא 17 מעלות צלזיוס. החודש הכי חם הוא פברואר (20 מעלות צלזיוס). החודש הכי קר הוא יולי (13 מעלות צלזיוס). כמות המשקעים הממוצעת היא 1,645 מילימטרים בשנה. חודש ספטמבר הוא החודש שיש בו הכי הרבה גשם (279 מ"מ גשם), וחודש ינואר הוא החודש שיש בו הכי פחות גשם (5 מ"מ גשם). אתר האינטרנט הרשמי של פונדונג Site de la primature - Élections municipales 2002 (בצרפתית) Contrôle de gestion et performance des services publics communaux des villes camerounaises - Thèse de Donation Avele, Université Montesquieu Bordeaux IV (בצרפתית) Charles Nanga, La réforme de l’administration territoriale au Cameroun à la lumière de la loi constitutionnelle n° 96/06 du 18 janvier 1996, Mémoire ENA. (בצרפתית) פאנדונג, באתר פאנדונג (ב־) "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא יישובים בקמרון. אתם מוזמנים לתרום לוויקיפדיה ולהרחיב אותו.
ליונל פינקוס

לְיוֹנֵל פִּנְקוּס (באנגלית: Lionel Pincus;‏ 2 במרץ 1931, פילדלפיה – 10 באוקטובר 2009, ניו יורק) היה איש עסקים ופילנתרופ יהודי-אמריקאי ומייסד קרן ההשקעות ורבורג פינקוס. פינקוס נולד בשנת 1931 בעיר פילדלפיה אשר במדינת פנסילבניה שבארצות הברית, למשפחה יהודית, תרזה סליה (לבית לויט) והנרי פינקוס. התחנך בבית הספר היל (The Hill School), סיים לימודי תואר ראשון באמנויות באוניברסיטת פנסילבניה בשנת 1953 ולימודי תואר שני במנהל עסקים באוניברסיטת קולומביה בשנת 1956. פינקוס היה ידוע כנדבן והרבה במתן צדקה ונתינה לזולת. בשנת 1995, תרם 10 מיליון דולר לאוניברסיטת קולומביה בניו יורק. בשנת 2002, תרם 5 מיליון דולר לספרייה הציבורית של ניו יורק ובשנת 2005 היה שותף במימון השיפוץ של חדר המפות הראשי. פינקוס נישא לאשתו סוזאן סטורס (Suzanne Storrs) ולהם שני ילדים. פינקוס התמחה בעיקר בעסקים מתחום הבנקאות והפיננסים. בשנת 1955 החל לעבוד בחברת לאדנבורג טאלמן (Ladenburg Thalmann) ובשנת 1960 הפך לשותף. בשנת 1964, ייסד את חברת ליונל פינקוס ושות' בע"מ. בשנת 1966, מוזגה חברתו עם חברת מ"מ ורבורג ושות' מניו יורק שנוסדה על ידי אריק מוריץ ורבורג. בשנת 1970, הוחלף שמה של החברה הממוזגת לאי.אמ ורבורג פינקוס (E.M. Warburg Pincus). בשנת 2001, החליפה החברה את שמה לוורבורג פינקוס (Warburg Pincus) וכמו כן גם את הלוגו והמיתוג שלה. בשנת 2002, כאשר סיים את כהונתו כמנכ"ל החברה, פיקח על השקעות בסכום של 13 מיליארד דולר ביותר מ-450 חברות ב-29 מדינות. משפחת ורבורג אריק מוריץ ורבורג אתר האינטרנט הרשמי של ורבורג פינקוס (באנגלית) ליונל פינקוס, מייסד חברת ההשקעות הפרטית וורבורג פינקוס, הלך לעולמו בגיל 78, באתר TheMarker‏, 12 באוקטובר 2009 מיכאל רוכוורגר, העסקה הראשונה של רפורמת כחלון: לאומי קארד נמכרת ב–2.5 מיליארד שקל, באתר TheMarker‏, 28 ביולי 2018 וול סטריט שעל הים, באתר הארץ, 19 ביוני 2006 סר רונלד כהן קפיטליסט חנון ורחום, באתר הארץ, 12 באוגוסט 2005 Berger, Joseph (1995-12-01). "Billionaire's Gift Helps Columbia to Exceed Its Fund-Raising Goal". The New York Times (באנגלית אמריקאית). ISSN 0362-4331. נבדק ב-2019-02-16. Wayback Machine, web.archive.org, ‏2008-12-08 "Warburg Pincus founder Lionel Pincus dies". Reuters (באנגלית). 2009-10-11. נבדק ב-2019-02-16.
Say My Name (פירושונים)

האם התכוונתם ל... Say My Name – שיר של דסטיניז צ'יילד. "Say My Name" ‏(2012) – פרק מספר 7 של העונה החמישית של סדרת הטלוויזיה "שובר שורות". Say My Name (שיר של דייוויד גטה) – שיר של דייוויד גטה, ביבי רקסה וג'יי באלווין.
מבודה

מבודה (בצרפתית: Mbouda) היא עיירה שנמצאת באזור המערב שבקמרון. העיירה נמצאת כ-25 ק"מ מבירת האזור באפוסם וכ-228 ק"מ מבירת המדינה יאונדה. בנוסף, העיירה נמצאת כ-126 ק"מ מהגבול של קמרון עם ניגריה. הטמפרטורה הממוצעת היא 20 מעלות צלזיוס. החודש הכי חם הוא פברואר (24 מעלות צלזיוס). החודש הכי קר הוא אוגוסט (18 מעלות צלזיוס). כמות המשקעים הממוצעת היא 1,592 מילימטרים בשנה. חודש ספטמבר הוא החודש שיש בו הכי הרבה גשם (317 מ"מ גשם), וחודש ינואר הוא החודש שיש בו הכי פחות גשם (6 מ"מ גשם). מבודה ממוקמת ליד הכביש הלאומי N6. במבודה יש מספר רב של תחנות עצירה למשאיות. כ-62% מהאוכלסייה הם נוצרים פרוטסטנטים, כ-30% מהאוכלסייה הם נוצרים קתולים וכ-8% הם מוסלמים. במבודה יש 2 בתי חולים מרכזיים, מספר רב של קניונים, בנקים, ברים, בתי מלון ומסעדות. מדיה וקבצים בנושא מבודה בוויקישיתוף אתר האינטרנט הרשמי של מבודה "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא יישובים בקמרון. אתם מוזמנים לתרום לוויקיפדיה ולהרחיב אותו.
רשומות מועדון הפיקוויקים

רשומות מועדון הפיקוויקים (באנגלית: The Pickwick Papers או בשמו המלא The Posthumous Papers of the Pickwick Club) הוא הרומן הראשון של צ'ארלס דיקנס. הרעיון של המאייר רוברט סימור היה לפרסם סדרת איורים שיתארו אירועים של פעילות ספורטיבית בלווי טקסט. דיקנס נבחר למחבר הסיפורים בעקבות הצלחת "רישומים מאת בוז" (Sketches by Boz). דיקנס, שהיה בטוח ביכולתו, לקח על עצמו לפרסם המשכים חודשיים גם אחרי שסימור התאבד. הסדרה זכתה להצלחה עצומה, והפופולריות של "מועדון הפיקוויקים" הגיעה לשיאה כשהוצג סם ולר (משרתו הנאמן של מר פיקוויק). המכירות הלכו וגברו, הועלו מופעי תיאטרון, נמכרו ספרי בדיחות סם ולר ומוצרים נוספים. הרומן פורסם ב-19 חלקים במשך 20 חודשים החל ממרץ 1836 ועד אוקטובר 1837, הפרק האחרון היה כפול באורכו ומחירו היה 2 שילינג. דיקנס אחר פעם אחת את מועד ההגשה, כשהתאבל על מות גיסתו מרי הוגארת' במאי 1837. שני החלקים הראשונים הכילו ארבעה איורים מאת רוברט סימור ו-24 דפי טקסט. כשסימור התאבד החליף אותו ר. ו. בס עבור החלק השלישי אך המו"לים לא היו מרוצים ממנו, והוא הוחלף על ידי ה. ק. בראון (פיז), מאייר שהמשיך לעבוד עם דיקנס עוד 23 שנים (הוא אייר את בין שתי ערים בשנת 1859). הפורמט של המגזין שונה ל-32 דפי טקסט ושני איורים בכל חלק. דיקנס גם ויתר על הרעיון המקורי של "מועדון הספורט", והיצירה החלה לקבל צורה של רומן. הגיבור הראשי של הרומן, מר פיקוויק, הוא ג'נטלמן אנגלי מבוגר, תמים וטוב לב, המייסד של "מועדון הפיקוויקים". המאיירים ציירו אותו כבעל פנים עגולות, מגולח למשעי, בעל הופעה נאה ומרכיב משקפיים. מר פיקוויק מטייל בלוויית חבריו מר וינקל, מר סנודגראס ומר טאפמן. הרפתקאותיהם הם הנושאים העיקריים ברומן. בין המאורעות הזכורים ביותר: תביעה משפטית שבעלת הבית של מר פיקוויק תובעת אותו על הפרת הבטחת נישואין, וכליאתו בכלא פליט (אנ') כאשר הוא מסרב בתקיפות לשלם את חובו. התפתחות אחרונה זו קשורה לביוגרפיה של דיקנס: כאשר היה נער נאסר אביו כיוון שלא עמד בתשלום חובותיו. על אף שמבנה הרומן והעלילה אינם מתוכננים בקפידה, והסיפור מורכב מאפיזודות שאינן בהכרח קשורות זו לזו, עיקר כוחו הספרותי של הרומן בדמויות הבלתי נשכחות שבו. הדמויות מתוארות בצורה היתולית, לעיתים בהגזמה של מאפיינים עיקריים או תכונות בולטות. מלבד מר פיקוויק עצמו הדמויות המשעשעות ביותר הן משרתו האישי של מר פיקוויק, סם ולר ואביו מר ולר, מר ג'ינגל, הנוכל והמתחזה וג'ו הנער השמן שאוכל כמויות גדולות של מזון ונרדם בכל שעה ובכל מצב. בין סיפורי ההרפתקאות של פיקוויק וחבריו משובצים סיפורים קצרים שמסופרים על ידי דמויות שונות ברומן, סיפורים אלה מתמעטים לקראת סוף הספר. סרט אילם משנת 1913 "הרפתקאות מר פיקוויק" - סרט אילם משנת 1921 סרט מ-1952 בכיכובם של ג'יימס הייטר והארי פאולר בנוסף נעשו עיבודים לרדיו ולטלוויזיה ברשת ה-BBC. כתבים מעזבון בית-הועד הפיקויקי - תרגם מאנגלית י"ח טביוב, הוצאת א"י שטיבל, תרפ"ב (1921–1922) מועדון הפיקויקים - תרגם אריה סיון, הוצאת מ’ ניומן, תשט"ז רשומות מועדון הפיקוויקים - תרגם מאנגלית אהרן אמיר; איורים מאת פיז, ספרית מעריב, תש"ן 1990 כתבים מן העיזבון של מועדון הפּיקוויקים - תרגמה מאנגלית דפנה רוזנבליט, הוצאת כרמל, 2017 תסמונת פיקוויק ג'ורג' אנד ולטשר צ'ארלס דיקנס, ‏רשומות מועדון הפיקוויקים, בפרויקט גוטנברג (באנגלית) הטקסט המלא בפורמט HTML (אנגלית) על הרומן באתר The Victorian Web אריק גלסנר, "מועדון הפיקוויקים": מילה של ג'נטלמן, באתר ynet, 21 באפריל 2017 רשומות מועדון הפיקוויקים, באתר OCLC (באנגלית) רשומות מועדון הפיקוויקים, באתר אנציקלופדיה בריטניקה (באנגלית)
התחנה המרכזית של נהריה

התחנה המרכזית של נהריה היא תחנה מרכזית ומסוף האוטובוסים המרכזי של העיר נהריה והגליל המערבי. התחנה שוכנת במרכזה של העיר, סמוך לתחנת הרכבת נהריה בשדרות הגעתון בעיר. מבנה התחנה המרכזית כולל מספר של חנויות וקיוסקים ואת משרד חברת נתיב אקספרס. תחנת האוטובוס המרכזית של נהריה היא תחנת האוטובוסים המרכזית באזור מישור החוף הצפוני. בתחנה עוברים מדי יום נוסעים במאות אוטובוסים, הן בקווים העירוניים בתוך העיר יחד עם רציף האוטובוסים מחוץ לתחנה הממוקם בסמוך בשדרות הגעתון. בקווים הבינעירוניים יוצאים קווי אוטובוס בעיקר לגליל ולחיפה. מהתחנה קווי אוטובוס ישירים לאזור המרכז,כלל קווי האוטובוס בתחנה מופעלים על ידי חברת נתיב אקספרס, למעט קווים לתל אביב ואזור המרכז המופעלים בידי אגד, בכל ימי השבוע. בסמוך לתחנה ממוקמת תחנת הרכבת נהריה ממנה יוצאים קווי רכבת לתל אביב, ערי המרכז ולדרום הארץ. עקב מלחמת חרבות ברזל - חלק מהקווים בעיקר ליישובים צמודים לגבול לבנון אינם פעילים זמנית. מקרא סימנים: ♿ - אוטובוס עירוני נגיש 🔄 - קו סיבובי (מעגלי) ⁦⬅️⁩ - קו חד כיווני
התחנה המרכזית של עכו

התחנה המרכזית של עכו היא תחנה מרכזית ומסוף האוטובוסים המרכזי של העיר עכו. התחנה שוכנת בדרך הארבעה במרכז העיר, סמוך לתחנת הרכבת עכו. התחנה משמשת בעיקר כמסוף אוטובוסים, ומרבית החנויות ודוכני האוכל ממוקמים ממול לתחנה. בתחנה מספר תחנות, שמהן יוצאים קווי אוטובוס לחיפה, נהריה, כרמיאל ויישובי האזור. התחנה נקנתה על ידי נצבא ב-2003. מהתחנה יוצאים קווי אוטובוס רבים בעיקר למטרופולין חיפה, קריות ולגליל. את מרבית הקווים מפעילה חברת נתיב אקספרס (לחיפה, נהריה והגליל); את הקווים לכרמיאל מפעילה אגד. כמעט אין בתחנה אוטובוסים הנוסעים למרכז, אולם מתחנת הרכבת הסמוכה יוצאים קווי רכבת לכל יעדי רכבת ישראל. מקרא סימנים: ♿ - אוטובוס עירוני נגיש 🔄 - קו סיבובי (מעגלי) ⁦⬅️⁩ - קו חד כיווני 🌙 - קו לילה מדיה וקבצים בנושא התחנה המרכזית של עכו בוויקישיתוף צחנה מרכזית – המצב בארץ, באתר www.israel-yafa.org.il